|  |
| --- |
| grb  **REPUBLIKA HRVATSKA**  **KRAPINSKO-ZAGORSKA ŽUPANIJA**  **OPĆINA STUBIČKE TOPLICE**  **NAČELNIK** |

KLASA:810-01/21-01/14

URBROJ:2113/03-03-21-1

Stubičke Toplice,11.11.2021.

Na temelju članka 17. st. 1. Zakona o sustavu civilne zaštite (Nar. nov. br. 82/15, 118/18, 31/20 i 20/21), članka 39. st. 4. Zakona o lokalnoj i područnoj (regionalnoj) samoupravi (Nar. nov. br.  [33/01](http://www.zakon.hr/cms.htm?id=260), [60/01](http://www.zakon.hr/cms.htm?id=261), [129/05](http://www.zakon.hr/cms.htm?id=262), [109/07](http://www.zakon.hr/cms.htm?id=263), [125/08](http://www.zakon.hr/cms.htm?id=264), [36/09](http://www.zakon.hr/cms.htm?id=265), [36/09](http://www.zakon.hr/cms.htm?id=266), [150/11](http://www.zakon.hr/cms.htm?id=267), [144/12](http://www.zakon.hr/cms.htm?id=268), [19/13](http://www.zakon.hr/cms.htm?id=285), [137/15](http://www.zakon.hr/cms.htm?id=15727), [123/17](https://www.zakon.hr/cms.htm?id=26157), 98/19 i 144/20) i članka 46. st. 2. t. 1. Statuta Općine Stubičke Toplice (Službeni glasnik Krapinsko-zagorske županije br. 16/09, 9/13, 15/18 i 7/21), načelnik Općine Stubičke Toplice donosi

**ODLUKU**

**I.**

Utvrđuje se Prijedlog Analize stanja sustava civilne zaštite za 2021. godinu.

**II.**

Sastavni dio ove Odluke je tekst prijedloga Analize stanja sustava civilne zaštite za 2021. godinu i Obrazloženje.

**III.**

Prijedlog Analize stanja sustava civilne zaštite za 2021. godinu upućuje se na usvajanje Općinskom vijeću Općine Stubičke Toplice.

OPĆINSKI NAČELNIK

Josip Beljak, dipl.ing.agr.

DOSTAVITI:

1. Općinsko vijeće Općine Stubičke Toplice
2. Arhiva, ovdje

**Obrazloženje**

**uz tekst prijedloga Analize stanja sustava civilne zaštite za 2020. godinu**

PRAVNA OSNOVA: članak 17. st. 1. Zakona o sustavu civilne zaštite (Nar. nov. br. 82/15, 118/18, 31/20 i 20/21).

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša od posljedica prirodnih, tehničko-tehnoloških velikih nesreća i katastrofa, otklanjanja posljedica terorizma i ratnih razaranja.

Temeljne zadaće sustava civilne zaštite jesu prosudba mogućih ugrožavanja i posljedica, planiranje i pripravnost za reagiranje, reagiranje u zaštiti i spašavanju u slučaju katastrofa i velikih nesreća, te poduzimanje potrebnih aktivnosti i mjera za otklanjanje posljedica radi žurne normalizacije života na području na kojem je događaj nastao.

Jedinice lokalne i područne (regionalne) samouprave dužne su organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Člankom17. st.1. Zakona o sustavu civilne zaštite propisano je da predstavničko tijelo, na prijedlog izvršnog tijela jedinice lokalne i područne (regionalne) samouprave razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine.

OPĆINSKI NAČELNIK

Josip Beljak, dipl.ing.agr.

PRIJEDLOG

KLASA:810-01/21-01/

URBROJ:2113/03-01-21-2

Stubičke Toplice,

Na temelju članka 17. st. 1. Zakona o sustavu civilne zaštite (Nar. nov. br. 82/15, 118/18, 31/20 i 20/21) i članka 25. t. 16. Statuta Općine Stubičke Toplice (Službeni glasnik Krapinsko-zagorske županije br. 16/09, 9/13, 15/18 i 7/21), Općinsko vijeće Općine Stubičke Toplice na svojoj \_\_\_ sjednici, održanoj dana \_\_\_\_ 2021. godine, donosi

**ANALIZU STANJA SUSTAVA CIVILNE ZAŠTITE ZA 2021. GODINU**

**I.**

Tijekom 2021. godine provedene su sljedeće aktivnosti na području Općine Stubičke Toplice:

* u veljači 2021. sklopljen je ugovor za provođenje DDD mjera
* u veljači 2021. godine usvaja se Godišnji plan razvoja sustava civilne zaštite Općine Stubičke Toplice za 2021. godinu
* u veljači 2021. godine usvaja se Analiza stanja sustava civilne zaštite za 2020. godinu
* u srpnju 2021. godine donosi se Odluka o osnivanju Stožera civilne zaštite Općine Stubičke Toplice
* u srpnju 2021. godine donosi se Odluka o izmjeni Odluke o osnivanju Stožera civilne zaštite Općine Stubičke Toplice
* u kolovozu 2021. godine donosi se Odluka o stanju pripravnosti i aktiviranju Stožera civilne zaštite Općine Stubičke Toplice i ostalih operativnih snaga iz sustava civilne zaštite Općine Stubičke Toplice radi provođenja mjera i aktivnosti za sprječavanje širenja pandemijske bolesti COVID-19
* u travnju 2021. godine sklopljen je Ugovor o izravnoj dodjeli financijskih sredstava za financiranje djelatnosti Hrvatske gorske službe spašavanja Stanice Zlatar Bistrica
* provedena je deratizacija u ožujku i listopadu 2021. godine na cijelom području Općine. Deratizacija je obuhvatila javne površine, revizijska okna objekata za uklanjanje otpadnih voda – kanalizacijsku mreža dužine cca 3000 metara, stambene objekte – poljoprivredna i nepoljoprivredna domaćinstva (cca 1400), a u domaćinstvima gdje nije provedena sanacija (uklanjanje otpada, spremanje hrane u odgovarajuće spremnike, tehničko-građevinski zahvati sa ciljem sprječavanja ulaska glodavaca u objekte), članovima tih domaćinstava izvođači su dali usmene upute o načinima sanacije. Deratizacija je provedena prema uputi predstavnika Zavoda za javno zdravstvo Krapinsko-zagorske županije.
* dva puta mjesečno provodi se kontrola vode za piće lokalnog vodovoda.

**II.**

**FINANCIJSKI UČINCI ZA 2021. GODINU (na dan 11. studenoga 2021.)**

|  |  |
| --- | --- |
| **AKTIVNOST** | **UTROŠENI IZNOS** |
| Tekuće donacije DVD Strmec Stubički | 51.859,94 |
| Tekuće donacije DVD Pila | 96.311,31 |
| Tekuće donacije JVP Zabok | 91.437,13 |
| Tekuće donacije HGSS | 3.000,00 |
| Provođenje deratizacije i poslovi higijeničarske službe | 50.712,50 |
| Tekuće donacije udruzi od značaja za CZ  (Lovačka udruga „Jazavac“ Pila – Stubičke Toplice) | 8.000,00 |
| Donacija udruzi od posebnog značaja – Crveni križ | 20.000,00 |
| **UKUPNO:** | **321.320,78** |

**III.**

**ZAKLJUČAK**

Sustav civilne zaštite na području Općine Stubičke Toplice omogućava izvršavanje zadaća zaštite i spašavanja ugroženog stanovništva i njihove imovine zahvaljujući organiziranosti i opremljenosti sustava vatrogastva u cjelini, Hrvatske gorske službe spašavanja, zdravstvenih ustanova te ostalih gotovih operativnih snaga koje se civilnom zaštitom bave u okviru svoje redovite djelatnosti.

Predsjednik Općinskog vijeća

Općine Stubičke Toplice

Tomislav Mlinarić

DOSTAVITI:

1. Upravni odjel Krapinsko-zagorske županije za poslove Županijske skupštine, *radi objave*
2. Ministarstvo unutarnjih poslova, RH, Ulica grada Vukovara 33, Zagreb, *radi nadzora zakonitosti*
3. Državna uprava za zaštitu i spašavanje, PU Krapina
4. Arhiva, ovdje